cyanic-selkie/wikianc huggingface dataset:
Internationaalt Joer vun der Astronomie
E Schreiwes vun den Italieener un d'UNESCO, déi fir pedagogesch, wëssenschaftlech a kulturell Wäerter verantwortlech Institutioun vun de Vereente Natiounen, gouf ugeholl, wat d'IAU den 30. Oktober 2006 zu Paräis offiziell bekannt ginn huet. De formelle Beschloss vun der 62. UN-Generalversammlung ass den 20. Dezember 2007 erfollegt. Mat enger feierlecher Zeremonie gouf de 15. Januar 2009 dat Internationaalt Joer vun der Astronomie offiziell ageweit. Méi wéi 600 Wëssenschaftler hu sech op Invitatioun vun der UNESCO op der Ouverture zu Paräis getraff.
Bedeitung vum Joer 1609 fir d'Astronomie
De 25. September 1608 reest den Hans Lippershey, e jonke Mann aus Middelburg, no Den Haag, fir seng Erfindung, en Teleskop, der hollännescher Regierung virzeféieren. Obschonn him d'Patent net zouerkannt gouf, héiert de Galileo Galilei vun dëser Geschicht an entscheet sech dofir, dat "hollännescht Perspektivglas" ze gebrauchen an et op den Himmel ze riichten.
Am Joer 1609 war de Prinzip vum Teleskop op verschiddene Plaze bekannt. De Galileo Galilei an nach aner Astronomen hunn hiert Teleskop an den Nuetshimmel geriicht an doduerch erstaunlech Entdeckunge gemaach. De Mënschen hir Virstellung vun der Welt gouf grondleeënd verännert: Vill Stären, déi mat bloussem A net ze gesi waren, goufen entdeckt, Bierger a Krateren um Äerdmound souwéi déi Galiléiesch Mounde vum Jupiter. Am selwe Joer publizéiert de Johannes Kepler säi Buch "Astronomia Nova", an deem hien déi grondleeënd Gesetzer vun der Planéitebeweegung opstellt.
Zil vum IYA (International Year of Astronomy)
D'Astronomie, déi eelst Naturwëssenschaft, huet an de meeschte Kulturen eng wichteg Roll gespillt. Dat Internationaalt Astrononomiejoer 2009 (IYA2009) hat sech als Zil gesat, weltwäit jonk Leit fir d'Astronomie an allgemeng fir d'Wëssenschaften ze begeeschteren. De Motto war: "De Weltraum: Du liefs dran – entdeck en!"
Iwwer 100 national Kommiteeë goufen zesummegesat, fir d'Projeten am Kader vum IYA2009 ze koordinéieren an d'Ëffentlechkeet doriwwer z'informéieren. Déi Kommiteeë si Kooperatiounen tëscht Beruffs- an Amateurastronomen, Planetarien an Observatoiren, Instituter a Kulturariichtungen. Déi eenzel Länner wäerten hir eegen Initiativen entwéckelen, wärend d'IAU als Koordinator vum ganzen Ereegnes optrëtt.
No der IYA2009-Websäit ass d'Haaptzil vum IYA2009 ënner anerem:
''Das IYA2009 wird auch weniger etablierten Organisationen aus Entwicklungsländer helfen, in größeren Organisationen involviert zu werden und ihre Beiträge, verbunden über ein globales Netzwerk, zu liefern. Diese Initiativ zielt auch darauf ab, arme Kinder auf der ganzen Erde zu erreichen und ihr Verständnis für die Welt zu verbessern.''
Messier 81
De Messier 81 (och als NGC 3031 bekannt) ass eng +6,9 mag hell Spiralgalaxis vum Hubble-Typ Sb am Stärebild Ursa Major (Grousse Bier). Den M81 ass d'Galaxis um nërdlechen Himmel, déi eis no dem Andromedaniwwel an dem Dräiecksniwwel am gréissten an hellsten erschéngt. D'Zuel vun de Stären an deem System gëtt op 250 Milliarde geschat, wat am Verglach zu eiser Mëllechstrooss een e bësselche méi klenge Wäert ass. Den M81 gëtt heiansdo zu Éiere vun hirem Entdecker och Bode-Galaxis genannt, well si am Joer 1774 vum Johann Elert Bode entdeckt gouf.
Déi visuell Fläch vun M81 mécht mat 20' op 12' (de Mound huet e Wénkelduerchmiesser vu ronn 30') ongeféier dräi Prozent vun der Fläch vum Andromedaniwwel aus. Mat 12 Millioune Liichtjoer ass den M81 gutt véiermol sou wäit wéi déi Galaxis ewech a schéngt dofir méi kleng ze sinn. D'Distanz gouf am Kader vum H0 Key Project am Joer 1993 ganz genee bestëmmt an ass däitlech méi grouss wéi d'Wäerter vu ronn 7 Millioune Liichtjoer, déi een an der aler Literatur fënnt.
Den M81 huet eng visuell Magnitude vu +6,90 mag. A senger Géigend ass déi e bëssche méi liichtschwaach Spiralgalaxis M82, déi nëmmen 150.000 Liichtjoer ewech ass. Dës zwou Galaxië bilden de Kär vun der M81-Galaxiëgrupp, déi eng echt physikalesch Grupp bilden, an zu den noosten Nopere vun eiser Lokaler Grupp zielen. Zu där Grupp gehéieren ënner anerem och den NGC 2403, NGC 3077 an den NGC 2976.
Taurus
D'Wuert Taurus bezeechent:
Canton de Landivy
De Canton de Landivy ass eng franséisch administrativ Andeelung am Arrondissement Mayenne, am Departement Mayenne an de Pays de la Loire.
A (Sënnesorgan)
En A (lat.: Oculus) ass e Sënnesorgan, dat Luucht erkennt.
Aen an déi verschidde Liewewiesen
Et gëtt, bei der Diversitéit vun de Liewewiesen, och eng Rëtsch ënnerschiddlech liichtempfindlech Organer. Déi einfachst Aen (z. B. bei Schleeken), kënne just "gesinn", op hir Ëmgéigend hell oder däischter ass. Vill komplex Organismen, dorënner verschidde Mamendéieren (och de Mënsch), Vullen, Reptiller a Fësch, hunn 2 Aen, deenen hiert Bléckfeld sech zum Deel iwwerschneit ("binokular Vue"), an déi sou erméiglechen, en dräidimensionaalt Bild z'erfaassen. Bei aneren, wéi de Kanéngercher oder de Chameleonen, hunn déi zwéin Aen ënnerschiddlech Bléckfelder, a produzéiere sou 2 verschidde "Biller" ("monokular Vue"). Bei de meeschte Wierbeldéieren a bei verschiddene Mollusken funktionéiert d'A doduerch, datt d'Liicht an et erakënnt an do hannendran op eng Netzhaut aus liichtempfindlechen Zelle fält. Do gëtt d'Luucht erkannt, an elektresch Signaler ëmgewandelt an iwwer den opteschen Nerv an d'Gehier transportéiert. Dës Aen hunn typescherweis méi oder manner d'Form vun enger Kugel, si mat enger duerchsiichteger, jellizeger Flëssegkeet gefëllt, mat vir enger Lëns, déi d'Schäerft vun der Vue astellt, an dacks enger Iris, déi d'Intensitéit vum Liicht, dat erakënnt, regléiere kann.
Facettenae gëtt et bei Arthropoden. Si sinn aus einfache Facetten zesummegesat, déi all eng eege Lëns an eege liichtemfindlech Zellen hunn, an erginn eng Zort zesummegepixelt Bild. Verschidden Aen hu bis zu 28.000 Facetten, an erlaben eng bis zu 360-Grad-Vue.
Sprangspannen hunn einfach Aen, déi relativ grouss sinn, an déi ergänzt gi vun enger Rëtsch méi klengen Aen, soudatt se dat, wat se joen a fänke kënnen, zu all Moment "am A" behale kënnen.
Bireler Baach
D'Bireler Baach entspréngt no beim Bireler Haff zu Sandweiler. Vun do leeft se duerch de Bireler Gronn, laanscht d'Neihaischen duerch d'Naturschutzgebitt bei der Wollefsmille bis op Schraasseg. Zu Schraasseg leeft d'Bireler Baach an d'Sir.
Merian (Zäitschrëft)
Merian ass den Numm vun engem däitsche Rees-Magazin dat vum Hamburger Jahreszeiten Verlag zanter 1948 all Mount erausgi gëtt. All Ausgab beschäftegt sech mat enger geographescher Regioun: engem Land oder engem Landesdeel, enger Grupp vu Länner, oder enger Stad.
An den Artikelen, Reportagen an Essayen, déi meeschtens mat ville Fotoen a Biller illustréiert sinn, ginn d'Geographie, d'Ekonomie, d'Politik, d'Geschicht, d'Konscht an d'Kultur, d'Muséeën, an och d'Gastronomie vun enger Regioun duergestallt.
Lëtzebuerg am Merian
De Merian vum Mäerz 2007 dréit den Titel Luxemburg: Kulturhauptstadt 2007. Duergestallt sinn haaptsächlech d'Stad mä awer och aner Deeler vum Land.
D'Titelsäit weist eng Bannefoto vun der Philharmonie um Kierchbierg.
Steinheim
Steinheim ass den Numm vu verschiddenen Uertschaften:
.gif
.gif steet fir Graphics Interchange Format (graphescht Austauschformat) an ass d'Extensioun, déi hannen un eng Datei ugehaange gëtt fir si als Gif-Datei ze kennzeechnen. Eng Gif-Datei ass eng Datei fir graphesch Duerstellungen. Si huet de Virdeel, dat se ouni Qualtéitsverloscht ka compriméiert ginn an dat si och Animatiounen zouléisst. Si huet den Nodeel, dat si d'Zuel vun den duergestallte Faarwen op 256 beschränkt. De Gif-Format eegent sech dofir, am Géigesaz zum Jpg-Format besser fir Graphiken a manner gutt fir Fotoen.
Jemp Schuster
De Jemp Schuster, gebuer den 29. Februar 1948 zu Ettelbréck, ass e lëtzebuergeschen Auteur, Kabarettist, Theaterregisseur a fréiere Sportsenseignant.
Hien ass Auteur vu sozialkriteschen an historeschen Theaterstécker, Cabaretsprogrammer a Kannertheatherstécker.
Liewen
1983 huet hien de Kannertheaterensembel Jaddermunnes an d'Liewe geruff.
1988 huet hien de Verlag Haartnol gegrënnt, an deem hie seng Bicher, CDen an DVDe verëffentlecht.
Hie war 1996, als Vertrieder vu Spektakel asbl, Matgrënner vun der Fédération luxembourgeoise des théâtres professionnels (FLTP) a vun 2000 bis 2008 war hien och hire President.
De Jemp Schuster ass Member vun der Section des arts et lettres a vum Institut grand-ducal. Hie war och Member am Lëtzebuerger Schrëftstellerverband.
Wierk
2020 an 2021 koum säin historesche Roman an zwéin Deeler, Bluttsëffer an Ouereschlëffer, eraus.
Louise Brooks
D'Louise Brooks, gebuer de 14. November 1906 zu Cherryvale am Kansas, a gestuerwen den 8. August 1985 Rochester an New York, war eng US-amerikanesch Filmschauspillerin.
Canton de Forges-les-Eaux
De Canton de Forges-les-Eaux ass eng fréier franséisch administrativ Andeelung am Arrondissement Dieppe, am Departement Seine-Maritime an der Regioun Normandie.
Kierch Ouljen
D'Kierch zu Ouljen ass eng kathoulesch Kierch déi zur Par Musel a Syr Saint-Jacques, zum Dekanat Osten an zu der Gemeng Betzder gehéiert.
De Patréiner ass den hellege Wendelin, deem säi Fest den 20. Oktober gefeiert gëtt.
D'Kierch steet am südlechen Deel vun der Uertschaft an der Kierchestrooss (rue de l'église). Ronderëm d'Kierch ass de Kierfecht ugeluecht.
Geschicht
1808 ass Ouljen eng Filial vun der Par Roudemer ginn, virdru war et eng Filial vun der Par Betzder.
Déi haiteg Kierch ass tëscht 1838 an 1841 no de Pläng vum Architekt Théodore Eberhard am neoklassizistesche Stil gebaut ginn. 1842 ass se konsekréiert ginn.
1844 ass Ouljen eng eegestänneg Par ginn.
Am Joer 1934 ass d'Kierch ëmgebaut a renovéiert ginn.
We' meng Mamm nach huet gesponnen
We' meng Mamm nach huet gesponnen ass e lëtzebuergescht Lidd aus dem 19. Joerhonnert. D'Wierder stame vum Nationaldichter Michel Lentz (1820-1893), d'Musek gouf vu sengem Fils Edmond Lentz (1852-1899) komponéiert.
Wierder
We' meng Mamm nach huet gesponnen, an ech bei dem Riedche so'ss. Dun huet lauter se'leg Stonnen D'Fred mir bruecht an hirem Scho'ss. A we' sche'n dé' golden Dräm an der Kannerzeit dohem. We' meng Mamm nach huet gesponnen. We' meng Mamm nach huet gesponnen, Wat hat ech du d'Mënsche gier; Ech hunn net verstoe konnen, Dat e Be'sen drënner wier. Voll Vertraue wor mein Hierz, Ech wosst näischt vun Tré'n a Schmierz. We' meng Mamm nach huet gesponnen. We' meng Mamm nach huet gesponnen, Du wor d'Welt mäi Paradeis; Lëschteg hunn ech sange konnen We' de Villchen op dem Reis. Oft hätt ech gier we' verzëckt D'ganz Natur un d'Broscht gedrëckt. We' meng Mamm nach huet gesponnen. Zanter ass meng Mamm gesponnen, An um Speicher d'Riedche stet, Si meng golden Dräm verschwonnen, An ech wêss vun Tre'n a Led. Gott, wann ech nach emol se'ss Bei dem Riedchen hir zu Fe'ss! We' meng Mamm nach huet gesponnen.
16. Juli
De '''16. Juli''' ass den 197. Dag vum Joer (198. am Schaltjoer) am Gregorianesche Kalenner.
Joseph Beffort
De Joseph Beffort, gebuer den 29. Januar 1845 am Pafendall a gestuerwen de 7. November 1923 an der Stad Lëtzebuerg, war e lëtzebuergeschen Typograph, Drécker, Editeur a Buchhändler.
Hie war vun 1869 u Besëtzer vun der Imprimerie Joris um Krautmaart mat der hien 1889 op d'Place d'Armes geplënnert ass. An dëser Dréckerei goufen ënner anerem d'Luxemburger Volkszeitung, den Echo de l'Industrie, L'Indépendance luxembourgeoise a Floréal gedréckt.
Weltmeeschterschaft 2006
D'WM 2006 steet fir Weltmeeschterschaft 2006.
Dat sinn am Joer 2006:
Canton de Lassay-les-Châteaux
De Canton de Lassay-les-Châteaux ass eng franséisch administrativ Andeelung am Arrondissement Mayenne, am Departement Mayenne an de Pays de la Loire.
Georges Braque
De Georges Braque, gebuer den 13. Mee 1882 zu Argenteuil, Departement Val-d'Oise, a gestuerwen den 31. August 1963 zu Paräis, war e franséische Moler, Graphiker a Sculpteur.
Kierch Mäertert
D'Kierch zu Mäertert ass eng kathoulesch Kierch déi zur Par Musel a Syr Saint-Jacques, zum Dekanat Osten an zu der Gemeng Mäertert gehéiert.
D'Kierch ass der Immaculata, der Onbefleckten Empfängnis, geweit. D'Fest gëtt den 8. Dezember gefeiert. D'Niewepatréiner sinn den hellege Sebastian an d'helleg Luzia.
Se steet an der rue du Parc vis-à-vis vun der Schoul.
Geschichtleches
Déi éischt Kierch stoung um Eck vun der rue du Parc an der rue du Port, op der anerer Säit vun der haiteger Kierch. Si gouf 1831 gebaut. Wéinst ze schlechtem Zoustand a well si och ze kleng war, gouf se vun 1886 un net méi benotzt. 1897 ass si fir 1.200 Frang versteet an 1900 ofgerappt ginn.
Déi aktuell Kierch mat dräi Schëffer an zwéin Tierm gouf 1885-1886 am romanesche Stil no Pläng vum Architekt Pierre Kemp gebaut an den 11. August 1886 geweit. D'Kierch Diddeleng ass hir 1894 an engem méi grousse Moossstaf nogebaut ginn. Och d'Kierch Beetebuerg huet e Glach.
De Paschtouer Nic Stoffel huet si zesumme mat de Parleit an enger bedeitender finanzieller Ënnerstëtzung vun enger Joffer Donkel baue gelooss. Bis haut gehéiert si der Par an ass net, wéi et Usus ass, ënner ziviller Verwaltung. Bei Renovéierungsaarbechte vun 1965/1966 goufen d'Altär, d'Boiserie, de Priedegtstull an nach aner Saachen erausgerappt a verbrannt. D'Wandmolereien am Chouer goufen zerstéiert a gro iwwerpinselt.
Enn 1999 krut den Interieur vun der Kierch en neien Ustrach a méi waarmen Téin. D'Statuen an de Kräizwee goufen zeréck an hir original Faarftéin ugestrach.
Klacken
Déi Mäerterter Kierch huet 3 Klacken, déi an der Tounart La, Sol a Fa Dièze, och b' as' ges' genannt, lauden.
Jhemp Bastin
De Jhemp (Jean-Paul) Bastin, gebuer de 24. Mee 1963 zu Ettelbréck, ass e lëtzebuergesche Sculpteur.
Liewen
De Jhemp Bastin huet op der Académie royale des beaux-arts zu Bréissel an op der École nationale supérieure des beaux-arts zu Paräis studéiert.
Nodeem hien eng kuerz Zäit am Stol geschafft huet, huet e sech op hëlze Skulpture spezialiséiert, déi hie mat enger Kettesee beaarbecht. Hie schafft haaptsächlech am Eechen- an am Bichenholz. Déi schwaarz Fierwung u senge Skulpturen ass verkuelten Holz, dat mat Hëllef vun engem Schweessbrenner entsteet.
Am Kader vum Kulturjoer 2007 huet de Jemp Bastin beim Projet hArt an der grenze matgemaach. Säi Bäitrag war eng Skulptur aus Eechenholz mam Titel Topograpie I, déi bei Ënnereesbech um Lieu-dit "Kaendel" op der lëtzebuergesch-däitscher Grenz an der Our stoung.
De Jhemp Bastin lieft a schafft zu Bidscht.
Geschicht vun der Physik
Physik an der griichescher Antik
D'Physik an hirem haut bekannte Sënn koum fir d'éischt virun ronn 2500 Joer a Griicheland zum Virschäin. Deemools sinn déi reng mythologesch Erklärunge vu physikaleschen Effeten erkläert ginn an et ass no natierlechen Ursaache gesicht ginn. D'Grondlag vun der Physik an der Antiquitéit waren Iwwerleeungen. Experimenter si praktesch keng gemaach ginn.
Rembrandthaus
D'Rembrandthaus ass eng Wunneng an der Jodenbreestraat op N°4, am Zentrum vun Amsterdam, an där de bekannten hollännesche Moler Rembrandt van Rijn tëscht 1639 a 1658 gewunnt huet.
D' Haus gouf géint 1606 gebaut, a géint 1627 gouf et vum Jacob van Campen ëmgebaut. Den 28. Mäerz 1907 koum et an de Besëtz vun der Stëftung Het Rembrandthuis.
Koordinaten: 52.36944°N, 4.90139°W
Pseudologie
Pseudologie (v. griich.: pseudos - "falsch"; logos - "Ried"), och alt Münchhausen-Syndrom genannt, ass e krankhaft Verlaange vun engem Mënsch fir ze léien an z'iwwerdreiwen. D'Motivatioun ass meeschtens Geltungssucht oder Hysterie.
D'Pseudologia phantastica gëllt als sougenannt "abnorm Variatioun vum séilesche Wiesen" (Anton Delbrück 1891). An anere Wierder, eng beim Mënsch gewéinlech Charaktereegeschaft, hei nämlech den Drang zur Selbstduerstellung, ass an engem extreeme Mooss iwwersteigert. Als behandlungsbedürfteg gëllt s'awer eréischt, wann de Betraffenen dowéinst engem héije Leidensdrock ausgesat ass, z. B. well en
Déi Betraffen zeechne sech doduerch aus, datt se stänneg versichen, am Mëttelpunkt ze stoen. Si wëllen, meeschtens onbewosst, d'Opmierksamkeet op sech zéien, andeems se iwwerzeegend ausgeduecht Geschichte presentéieren, an deene si d'Haaptroll spillen. Si gëllen als extravertéiert a kennen d'Wierkung vu gekonnt agesate Stëmmungsschwankungen. Soulaang de Syndrom sech nach net extreem weist, gi se dowéinst vun hire Matmënschen dacks als passionant an amusant erlieft.
Probleematesch gëtt et awer, wa säin Ëmfeld d'Realitéit, wéi se de Betraffene glafhaft duerzestelle versicht, permanent a Fro stellt. Hie gëtt dann als Spënner evitéiert a sozial isoléiert, a säi krankhaft gesteigerte Besoin no Unerkennung gëtt net befriddegt.
Et kann zu psychosomatesche Begleeterscheinunge kommen, wéi Schwindel, Häerzpéng, Lähmungsgefiller oder psychogen Ufäll. Déi vun enger Konversiounneuros (vereelzt: Hysterie) betraffe Mënschen erhoffen sech vu subjektiv gefillte Symptomer déi fir hiert Selbstbild néideg Opmierksamkeet.
Am - seelenen - Extreemfall täusche si Krankheetsbiller vir, fir laangwiereg Behandlungen oder souguer Operatiounen anzefuerderen. Beispillsweis spiere si déi hinne bekannt Zeeche vun engem Häerzinfarkt, oder si schlécke Glasschierbelen.
Bombardéierkiewerleken
D'Bombardéierkiewerleken, Brachininae, sinn eng biologesch Ënnerfamill vun de Lafkiewerleken, Carabidae, déi a Mëtteleuropa an zwou Gattungen a fënnef Aarten optrieden.
Karlheinz Deschner
De Karlheinz Deschner, gebuer als Karl Heinz Leopold Deschner den 23. Mee 1924 zu Bamberg a gestuerwen den 8. Abrëll 2014 zu Haßfurt, war en däitsche Schrëftsteller a Kierchekritiker.
Op CD
Deschner, Karlheinz: Kriminalgeschichte des Christentums. Digitale Bibliothek 132. 1 CD. Directmedia Publishing, Berlin 2005. Op der CD sinn de kompletten Text vun de Bänn 1-8 mat Säitekonkordanz an eng Sichfunktioun.
Den Deschner a Lëtzebuerg
A senger Kriminalgeschichte des Christentums ernimmt den Deschner a senger Widmung och d'Lëtzebuerger Henry Gelhausen an Nelly Moia.
L'Indépendant
L'Indépendant war eng lëtzebuergesch Zeitung, déi eng beweegt mä kuerz Liewensdauer hat. Si gouf 1945 vun engem Student, dem Norbert Gomand, dee wärend dem Zweete Weltkrich zu London am Exil gelieft huet, an dem Gordian Troeller, engem Journalist a Resistenzler, gegrënnt.
Football Conference
D'Football Conference (och Blue Square Premier genannt) ass déi fënnefthechst Spillklass am englesche Foussball Liga System. An der Saison 2009/10 spille 24 Veräiner mat an et gëtt mat Hin- a Réckronn gespillt, soudatt bis zum Enn vun der Saison all Ekipp 46 Matcher gespillt huet. Wann d'Saison eriwwer ass, steigt dee beschtplazéierte Veräin an d'Football League Two op, an en 2. Opsteiger gëtt an enger Play-off Ronn tëscht deene 4 Veräiner déi op den 2. bis 5. Plaze stinn ermëttelt. Gläichzäiteg musse 4 Veräiner an déi Divisiounen ënnendrënner, nämlech d'Football Conference North an d'Football Conference South ofsteigen, an et kommen der jeeweils 2 aus deenen Divisioune bäi.
L'Indépendant
Déi éischt Nummer ass am September 1945 erauskomm. Den Henri Koch-Kent erzielt, datt d'Schwieregkeeten, déi d'Autoritéiten den Editeure gemaach hätten, hinnen net, wéi geplangt, erlaabt hätten, hir éischt Editioun schonn am Abrëll erauszebréngen. D'Periodicitéit vun der Zeitung huet och gewiesselt. Zum Schluss, an den 1960er Joren, ass se nëmme méi zweemol am Mount erauskomm, an och net méi zu Lëtzebuerg, mä zu Bréissel.
Football Conference
An der Saison 2009/10 spillen déi follgend Veräiner an der Football Conference:
L'Indépendant
Wat stoung um Spill?
No der Meenung, zu där de Gomand an den Troeller an hirem Londoner Exil komm waren, an déi och den Henri Koch-Kent an den Emile Krieps gedeelt hunn, hätt fir déi lëtzebuergesch Regierung an hirem Londoner Exil fir d'Lëtzebuerger Flüchtlingen (Zwangsrekrutéierten an aneren), déi sech am Krich derduerch gemaach haten, net genuch gemaach. Déi Uschëllegunge goufen de Leitmotiv vum Indépendant. Déi Accusatiounen huet d'Exilregierung net op sech sëtze gelooss an de Pierre Dupong, Joseph Bech a Victor Bodson hu viru Geriicht geklot. No engem Prozess, deen annerhalleft Joer gedauert huet, gouf den Norbert Gomand wéinst Diffamatioun condamnéiert. De Gomand huet dat awer net verdaut an huet vu Conspiratioun a Komplott geschwat. Den Indépendant, sou huet et geheescht, wier déi eenzeg Zeitung, déi an der Clandestinitéit misst erauskommen, well et der Zeitung duerch d'Schwieregkeete vun der Justice net eemol erlaabt wier, en eegene Kont opzemaachen. An den 1950er Joren huet déi Geschicht dunn e virleefegt Enn fonnt, wéi den Norbert Gomand an de Gordian Troeller an d'Ausland wunne gaange sinn.
D'Zeitung ass awer nach bis an d'1960er Joren zweemol am Mount erauskomm, nodeem den Octave-Jean de Buck an d'Lucienne de Buck-Koolen hir Editioun iwwerholl haten.
Chrëscht Beneké
De Chrëscht Beneké, gebuer den 20. Abrëll 1976 zu Lëtzebuerg ass e lëtzebuergesche Motorradpilot, Auteur a Journalist.
Hien ass den éischte Lëtzebuerger, deen e Paris-Dakar mam Motorrad zu Enn gefuer ass. 1999 war hie säin éischte WM-Laf (Tunesienrallye) gefuer. Vun Enn 2003 bis Enn 2007 ass hie professionell gefuer a war an der Sektioun Sport d'élite vun der Arméi an am COSL Elite-Kader.
Als Journalist huet hien 2017 den 2. Präis vum Amnesty Mediepräis gewonnen.
Vallauris
Vallauris ass eng Gemeng a Frankräich, am Departement Alpes-Maritimes an der Regioun Provence-Alpes-Côte d'Azur. Si läit um Stadgebitt vun Sophia-Antipolis, a gehéiert als Vieruertschaft zu Antibes, an zwar op der westlecher Säit.
Kultur
1948, ass de Moler Pablo Picasso op Vallauris komm an huet do bis 1955 gewunnt. Vallauris ass bekannt wéinst sengen Atelieren déi Faïence- a Keramikartikele fabrizéieren. A sou engem Atelier huet de Picasso du geschafft an huet do Molereien a Skulpturen entworf. Bekannt Keramiste waren deemools de Roger Capron a Charles Voltz. Vill eeler Awunner vu Vallauris erënnere sech haut nach un hien an u seng Zäitgenossen, a seng Partnerin vun 1944 - 1953 d'Françoise Gilot an hir Kanner Claude a Paloma, an och d'Jacqueline Roque, seng lescht Partnerin, mat där hie sech den 2. Mäerz 1961 zu Vallauris bestuet huet.
Association sans but lucratif
Eng Association sans but lucratif (ofgekierzt ASBL) ass eng Vereenegung vu Leit, déi sech fir en Zweck zesumme fannen, deen alles ka sinn ausser industriell oder kommerziell Operatiounen oder senge Memberen e Benefice ze verschafen. Anescht wéi ee vum Numm hir menge kéint, kann eng ASBL also Benefice maachen, mä se däerf en entweeder net u seng Membere weiderginn, oder de Benefice däerf net aus industriellen oder kommerziellen Operatioune stamen, mä just z. B. aus Synergien déi sech erginn hunn (d. h. e Benefice dee weidergi gëtt ka just eng Erspuernes sinn).
Fir datt e Veräin eng ASBL ka sinn, muss en d'Reegele vum ëmgeännerte [http://www.legilux.public.lu/leg/a/archives/1928/0023/1928A0521A.html Gesetz vum 21. Abrëll 1928 iwwer d'Associatiounen an d'Fondatiounen ouni Gewënnzweck] respektéieren.
No deem Gesetz (an der Versioun vun 2008) kritt eng ASBL d'juristesch Personalitéit soubal se hir Statuten am Mémorial C verëffentlecht, an déi Statuten déi follgend Mentiounen Opweises hunn:
1° den Numm vun der Vereenegung an d'Gemeng vun hirem Sëtz (deen am Groussherzogtum si muss);<BR> 2° den Zweck firwat se gegrënnt gouf;<BR> 3° d'Mindestzuel vu Memberen (dem Gesetz no op d'mannst dräi);<BR> 4° d'Nimm, Virnimm, Beruffer, Wunnsëtzer an Nationalitéite vun de (Grënnungs-)Memberen;<BR> 5° d'Conditiounen ënner deenen ee Member ka ginn an dës Qualitéit nees verléiere kann;<BR> 6° d'Attributioune vun der Haaptversammlung, d'Aart a Weis wéi se aberuff gëtt an d'Conditiounen ënner deenen hir Beschlëss un hir Memberen an un Drëtter erugedroe ginn;<BR> 7° d'Aart a Weis wéi d'Administrateuren (d'Komiteesmemberen) ernannt ginn a wéi eng Pouvoire se hunn;<BR> 8° d'maximal Héicht vun der Cotisatioun oder dem Versement deen d'Membere leeschte mussen;<BR> 9° d'Geschäftsjoer an d'Aart a Weis wéi de Kontenofschloss ugeholl gëtt;<BR> 10° d'Reegele fir d'Statuten z'änneren;<BR> 11° de Gebrauch vum Veräinsverméigen, am Fall wou d'Vereenegung opgeléist géif.
D'Statute vun enger ASBL mussen op Lëtzebuergesch, Däitsch oder Franséisch sinn, a privatschrëftlech oder mat engem Notairesakt festgeluecht ginn. Spéitstens ee Mount duerno musse se beim Handelsregëster deposéiert ginn, zesumme mat der geneeër Adress vum Vereenegungssëtz an der Lëscht vun den Nimm, Virnimm, Beruffer a Wunnsëtzer vun de Kommiteesmemberen.
All Ännerung vun der Adress vum Vereenegungssëtz an der Lëscht vun de Kommiteesmembere muss dem Handelsregëster matgedeelt ginn. Den Handelsregëster muss och d'Ännerunge vun der Lëscht vun de Membere vun der Vereenegung matgedeelt kréien, dat all Joers ee Mount nom Enn vum Geschäftsjoer ausser d'Statute géifen eppes Aneschtes soen.
Un der Atert
Un der Atert ass e lëtzebuergescht Lidd mat engem Text vum Jean-Pierre Welter op d'Weis vun Oh My Darling, Clementine, enger amerikanescher Western-Ballad.
Ëm wat et am Lidd geet
Wéi dunn d'Josefin enges Daags um Bord vun der Atert ausgerutscht an an d'Waasser gefall ass, léisst de Péitchen et an der Baach mat der Ausried datt hien d'Waasser scheit (net schwamme kann).
Historique
Oh My Darling, Clementine ass 1884 an Amerika entstanen, dat warscheinlech op der Basis vun engem Lidd vun 1864.
De lëtzebuergeschen Text vum Lidd ass 1945 zu Réiden op der Atert entstanen. De Jempi Welter huet sech gär do bei senger Famill opgehalen, ass dacks laanscht d'Atert spazéiere gaangen, an huet sech gär do an der lëschteger Gesellschaft vun de Caféën opgehalen.
Am Zweete Weltkrich, Enn 1944, huet de Welter an engem Café zu Réiden op der Atert en amerikaneschen Offizéier kennegeléiert, deen him enges owes d'Lidd Darling Clementine virgesongen huet.
Gläich drop, ufanks 1945 huet de Jempi Welter op déi Melodie en Text op Lëtzebuergesch geschriwwen. Aus dem Clementine gouf d'Josefin, den anonymmen amerikanesche Goldgriewer gouf de Bauer Péitche Lauer, an aus dem Sacramento River gouf d'Atert.
Text
Un der Atert, no beim Waasser,
MASKéNADA
MASKéNADA ass e Kënschtlerkollektiv a Produktiounsgrupp, déi 1995 vum Serge Tonnar a Claude Mangen gegrënnt gouf. D'Grupp konnt sech an der Zäit vun e puer Joer duerch hir Experimentéierfreedegkeet an héich Qualitéit e gudde Ruff erschaffen.
Un der Atert
Text
wunnt de Bauer Péitche Lauer
MASKéNADA
An der Tëschenzäit gehéieren iwwer 25 Leit zur Grupp aus de Beräicher Musek, Theater, Danz, Film a Performance. Opgetratt gëtt op ville verschiddenen, an dacks ongewéinleche Plazen iwwer d'ganzt Land.
Un der Atert
Text
a säi Meedchen d'Josefin.
MASKéNADA
Den Numm kënnt vum Spueneschen "mas que nada", wat sou vill heescht wéi "méi wéi näischt".
Un der Atert
Text
Refrain:
MASKéNADA
MASKéNADA ass Member vun der Fédération luxembourgeoise des théâtres professionnels.
Un der Atert
Text
O meng Modi, wat e Stodi,
voller Zodi Josefin,
ech gesinn dech, nach e wéineg
Hie war empeg, hat war dëmpeg,
sou eng Nuddelsdampmaschinn.
Hien hat der néng a sengen Händschen,
duerfir zéng hat d'Josefin.
Eemol goung et, eemol stoung et,
bei der Baach eist Josefin.
An du rëtscht et an du glëtscht et,
flups an d'Baach, eist Josefin.
Refrain.
Et huet getuddelt, et huet gespruddelt,
an der Baach eist Josefin.
Well ech awer d'Waasser scheien,
loossen ech leien, d'Josefin.
Sir
De Begrëff Sir huet e puer Bedeitungen:
Michael Faraday
De Michael Faraday, gebuer den 22. September 1791 zu Newington a gestuerwen de 25. August 1867 zu London, war en engleschen Naturwëssenschaftler.
Seng wëssenschaftlech Aarbechten
Vun 1818 un huet de Michael Faraday raschtfräi Stollegéierungen entwéckelt. Hien huet och fir d'éischt Chlor an duerno och aner Gasen ënner Drock verflëssegt. Wéi hien 1825 Ueleg ënnersicht huet, huet hien de Benzol entdeckt.
Dem Michael Faraday säin Haaptfuerschungsfeld war awer d'Elektrizitéit. Hie war dovun iwwerzeegt datt een dës Naturkraaft an aner Energieforme wéi Wäermt, Magnetismus a Liicht ëmwandele kéint an datt dëst och ëmgedréit méiglech wier. De Michael Faraday huet duerch praktesch Experimenter déi elektromagnéitesch Induktioun entdeckt a gouf zum Grënner vun der Elektrodynamik.
1833 huet hien dat no him genannt Elektrolys-Gesetz entdeckt an 1845 huet hien d'Dréiung vun der Polarisatiounsgläicht vum Liicht a magnéitesche Felder entdeckt. Dëse sougenannte Faraday-Effekt huet d'Entwécklung vu Mechanismen an der Héichvitessfotografie fir extreem kuerz Beliichtungszäiten erméiglecht.
Op hie geet de sougenannte Faraday-Käfeg zeréck, e Raum, deen duerch Metallgitter géint all elektresch Aflëss ofgeschiermt ass.
Canton de Saint-Valery-en-Caux
De Canton de Saint-Valery-en-Caux ass eng franséisch administrativ Andeelung am Arrondissement Dieppe, am Departement Seine-Maritime an der Regioun Normandie.
SAO-Katalog
Den SAO-Katalog (Smithsonian Astrophysical Observatory Star Catalog) ass e Stärekatalog vum Smithsonian Astrophysical Observatory. Hie gouf ëm 1966 fir d'astrometresch Ausmiessunge vu Fotoplacken a fir d'Satellittegeodesie opgestallt. De Katalog enthält 259.000 Stäre mat der Standard-Equinoxe 1950.0 bis erof op d'visuell Magnitude 9m.
De Katalog gouf aus de beschten deemools bestoende Quellen zesummegestallt (AGK1- an AGK2-Katalogen, FK4, General Catalogue GC, Cape Zone an e puer aner Stärekataloge) an hat um Nordhimmel Genauegkeeten ëm 0,5", am Süden eppes manner.
Dat véierbännegt Wierk gëtt mat engem Saz vun 152 Stärekaarte vergréissert, déi de ganzen Himmel iwwerlappen, an an 20×20°-Deeler duerstellen. Se si genee am Moossstaf vu spezielle Satellittekamerae geplott.
An der neister Editioun ass d'Equinoxe vun de Positiounsdaten J2000.0. Am SAO-Katalog sti schonn zanter der éischter Editioun d'Stärennummeren aus dem HD- a BD-Katalog souwéi Eegebeweegunge vun alle Stären. Dohier kann hien ausser fir Astrometrie a Geodesie och villen aneren Zwecker déngen, ë. a. fir Stellarstatistik bis zeréck an dat 19. Joerhonnert.
D'Nimm am SAO-Stärekatalog fänke mat der Buschtawerei SAO un, an hale mat enger Nummer op. D'Nummere ginn uechtzéng 10°-Bänner zougewisen, woubäi d'Stäre bannent engem Band no Rektaszensioun opgelëscht sinn.
Käthe Haack
D'Käthe Haack, gebuer den 11. August 1897 zu Berlin, a gestuerwen de 5. Mee 1986 zu Berlin, war eng däitsch Schauspillerin.
No dem Lycée huet d'Käthe Haack bei der Seraphine Détschy Schauspillunterrecht geholl, wat et hir erlaabt huet, 1914 hiert éischt Engagement zu Göttingen ze kréien. Méi spéit huet si an iwwer 100 Filmer matgespillt.
Si war mam Schauspiller Heinrich Schroth (1871-1945) bestuet. Hiert Meedchen, d'Hannelore Schroth (1922-1987) an hire Stéifjong Carl Heinz Schroth (1902-1989) waren och bekannt Schauspiller.
Fir d'lescht war d'Käthe Haack ze gesinn an der Roll vun der "Madamm Homberg" am Tatort-Krimi Fluppys Masche, deen de 6. Februar 1983 gewise gouf.
Daniel Wiroth
Den Daniel ("Dan") Wiroth, gebuer den 13. September 1969 an der Stad Lëtzebuerg, ass e lëtzebuergesche Filmregisseur, virun allem vun Animatiounsfilmer.
Den Dan Wiroth, deen aus enger Kënschtlerfamill kënnt, wiisst zu Lëtzebuerg an zu Bréissel op, a studéiert zu Bréissel op der Konschthéichschoul La Cambre Animatiounsfilm.
Wärend sengem Studium realiséiert e verschidde Kuerzfilmer: La révolte]], Berlin 2017, Ombres méfiez-vous a Crucy-Fiction. Crucy-Fiction leeft 1995 um internationale Filmfestival vu Bréissel a kritt doruechter eng Dose Präisser.
1997 realiséiert e Fragile, eng belsch-lëtzebuergesch Coproductioun. Et ass en opwännege Stop-Motion-Animatiounsfilm, an deem Glieser a Fläschen an enger Bar 'lieweg' ginn.
Era Mela Mela (2001) ass eng Mëschung aus Live- an Animatiounsfilm vum Dan Wiroth, déi um Festival vun Namouer presentéiert gouf.
Bristol City FC
Bristol City FC (Spëtznimm The Robins a CideReds) ass en englesche Foussballveräin an der Stad Bristol. Déi 1. Härenekipp spillt an der Saison 2008/09 am Football League Championship, der zweethéchster Spillklass am englesche Liga System. De Veräi spillt seng Heemspiller am Ashton Gate Stadion am Süde vu Bristol.
Daniel Wiroth
2002 schafft e mam Peter Greenaway zesummen, fir den Tournage vun der Trilogie The Tulse Luper Suitcases z'organiséieren.
If Not Why Not (2003), fir d'Tëlees-Chaîne Arte gedréint, ass eng gefilmt Mise en scène vum Choreograph Akram Khan a sengem Ensembel, déi e modernen Danz opféieren, dee sech um klasseschen indeschen Danz Kathak inspiréiert.
2004 dréint den Dan Wiroth de Kuerzfilm Elegant mam Denis Lavant a mam Thierry van Werveke.
Hie schafft fir RTL Télé Lëtzebuerg.
Gielercher
Den Daniel Wiroth krut de Lëtzebuerger Filmpräis 2003 als beschte Nowuess-Realisateur a fir de beschte Kuerzfilm (If Not Why Not).
Pegasus
Den Numm Pegasus steet fir:
Bestanddeel vum Numm
Raoul Clausse
De Raoul Clausse, gebuer de 24. Juli 1949 an der Stad Lëtzebuerg a gestuerwen den 11. Dezember 2018, war e lëtzebuergesche Franséisch-Professer an der Stater École de commerce et de gestion a vum 16. Januar 2009 bis zu sengem Doud Buergermeeschter vun der Gemeng Sëll, wou hien den Nicolas Schockmel op där Plaz ersat huet.
Refrain
An enger Dichtung mat Strofen ass de Refrain eng Rei Wierder oder Zeilen, déi meeschtens um Enn vun enger Strof stinn, an déi widderholl ginn.
Fir déi fréi Lidd-zorten, wéi de Virelai, d' Ballad (Musek) oder de Rondeau war de Refrain e wichtegt Element, fir den Text anzedeelen. Och am Konschtlidd, dem Lied, am Chanson an am Schlager spillt de Refrain eng grouss Roll, well en dem Nolauschterer e Gefill vu Bekanntem erméiglecht.
Michelangelo Buonarroti
De Michelangelo Buonarroti (vollstännegen Numm Michelangelo di Lodovico Buonarroti Simoni), gebuer de 6. Mäerz 1475 zu Caprese an der Toskana a gestuerwen den 18. Februar 1564 zu Roum, war en italieenesche Sculpteur, Moler an Dichter.
Hie gëllt als ee vun de bedeitendste Kënschtler vun der italieenescher Héichrenaissance an nach wäit doriwwer eraus.
Hot Spot (WLAN)
Een Hot Spot ass en ëffentlechen Internetzougrëffspunkt, deen entweeder géint Bezuelen oder och alt gratis bereet gestallt gëtt, an deen ee sech iwwer Funkwellen awiele kann. Si sinn am Allgemengen an Hotellen, Restauranten, Fluchhäfen, Garen, ëffentleche Plazen asw. installéiert. Mat engem Notebook, PDA oder Mobiltelefon kann een opgrond vun der WLAN-Technologie eng Verbindung zum Internet opbauen.
Nicolas Mandy
Den Nicolas Mandy, mam Uerdensnumm Brudder Ange, gebuer de 4. Mäerz 1885 zu Uewerkäerjeng a gestuerwen den 1. Juni 1948 zu Beersel an der Provënz Flämesche Brabant, war e lëtzebuergesche Missiounsbrudder vun de wäisse Pateren aus dem Märjendaller Klouschter.
Op sengem 16. Gebuertsdag huet den Nicolas Mandy sech am Märjendall gemellt fir an d'Missiounen. Den 1. November vum selwechte Joer huet e mat sengem Noviziat bei Alger an Algerien ugefaangen, wou hie bis Ouschteren 1903 blouf. Tëscht 1904 an 1912 huet hie sech zu Thibar an Tunesien opgehalen an duerno huet hie bis 1923 am Vikariat Haut-Congo an enger Missiounsstatioun beim Tanganjikaséi an Zentralafrika geschafft.
Foussball-Weltmeeschterschaft 2006/Véirelsfinall
D'Resultater vun der Véirelsfinall vun der Foussball-Weltmeeschterschaft 2006:
Tréischterin am Leed
Tréischterin am Leed ass den Titel ënner deem d'Muttergottes haaptsächlech zu Lëtzebuerg veréiert gëtt a steet fir dat Laténgescht consolatrix afflictorum (consolatrice des affligés op Franséisch an Trösterin der Betrübten op Däitsch).
Foussball-Weltmeeschterschaft 2006/Véirelsfinall
Däitschland – Argentinien 5:3 n. E., 1:1 n. V. (1:1, 0:0)
Datum: Freideg, 30. Juni, 17:00 Auer (MESZ)
Tréischterin am Leed
Dësen Titel ass ee vu villen aneren, mat deem d'Maria an der Lauretanescher Litanei (benannt nom italieenesche Pilgeruert Loreto) gelueft gëtt.
Veréierung vun der Tréischterin zu Lëtzebuerg
D'Veréierung vu Maria als Tréischterin am Leed ass am Kontext vun der kathoulescher Géigereformatioun an de Reliounskricher, am 16./17. Joerhonnert, an de Spueneschen Nidderlanden ze gesinn (wouzou d'Herzogtum Lëtzebuerg gehéiert huet). Et goung de Kierchenautoritéiten drëm, hir Positioun ze stäerken an d'Volleksfrëmmegkeet an der Gitt ze halen. Besonnesch d'Jesuitten an dee vun hinne bedriwwene Mariekult hunn dobäi eng Roll gespillt. Zu Lëtzebuerg goung dat zeréck op de Jesuittepater Jacques Brocquart, deen den 8. Dezember 1624, um Fest vun der Onbefleckter Empfängnis, eng Muttergottesstatu mat Kand (déi zanter 1796 definitiv an der Kathedral vu Lëtzebuerg steet) an enger Pressessioun mat Studente virun d'Festungsmauere matgeholl huet. Doraus huet sech d'Muttergottesoktav entwéckelt.
Foussball-Weltmeeschterschaft 2006/Véirelsfinall
Däitschland – Argentinien 5:3 n. E., 1:1 n. V. (1:1, 0:0)
Stadion: Olympiastadion Berlin
Zuschauer: 72.000 (ausverkaft)
Tréischterin am Leed
Déi Lëtzebuerger Statu vun der Tréischterin
D'Statu ass "vollplastesch", aus polychroméiertem Lannenholz, an ass 73 cm héich. Si gehéiert zum Typ vu majestéitesch wierkenden Immaculata-Duerstellungen. D'Maria steet als "apokalyptesch" Fra mat engem Fouss op der Moundséchel (Offb 12,1 EU). Nom spéitmëttelalterleche spuenesche Brauch gesäit de Pilger se awer just als Gewandfigur.
De Sculpteur vun der Statu ass net bekannt an hire geneeën Ursprong och net. Nom Georges Hellinghausen gëtt et dräi Hypotheesen :
Foussball-Weltmeeschterschaft 2006/Véirelsfinall
Däitschland – Argentinien 5:3 n. E., 1:1 n. V. (1:1, 0:0)
Schidsriichter: Ľuboš Micheľ (Slowakei)
Däitschland: Lehmann – Friedrich, Mertesacker, Metzelder, Lahm – Schneider (62. Odonkor ), Frings, Ballack , Schweinsteiger (74. Borowski) – Klose (86. Neuville), Podolski
Tréischterin am Leed
Déi Lëtzebuerger Statu vun der Tréischterin
D'Tréischterin vun den a Schlesien Ëmgesidelten, 1942-1945, steet haut an der Krypta vun der Kathedral. Fir déi ëmgesidelt Famillje war déi 59 cm grouss, aus Holz geschnëtzte Kopie vun der Tréischterin, Trouscht an Erënnerung un d'Heemecht.
Foussball-Weltmeeschterschaft 2006/Véirelsfinall
Däitschland – Argentinien 5:3 n. E., 1:1 n. V. (1:1, 0:0)
Argentinien: Abbondanzieri (71. Franco) – Coloccini, Ayala, Heinze, Sorín  – Mascherano , Rodríguez , Riquelme (72. Cambiasso), González – Crespo (79. Cruz ), Tévez
Tréischterin am Leed
Déi Lëtzebuerger Statu vun der Tréischterin
A ville Lëtzebuerger Kierchen an op ville Plaze steet och eng Kopie vun der Tréischterin. Besonnesch bekannt sinn d'Giischterklaus, Houfelt, Randschelt, Sandweiler, Schwéidsbeng an d'Léiffrächen. D'Kapell Aansebuerg, d'Kapell Éimereng, d'Kapell Lieners Uewereesbech an d'Wolzer Kierch sinn der Tréischterin geweit.
Foussball-Weltmeeschterschaft 2006/Véirelsfinall
Däitschland – Argentinien 5:3 n. E., 1:1 n. V. (1:1, 0:0)
Goler:
Tréischterin am Leed
Veréierung vun der Tréischterin iwwer Lëtzebuerg eraus
D'Bild vun der Tréischterin (e Kofferstéch vun der Tréischterin vu Lëtzebuerg) gëtt zanter 1642 zu Kevelaer veréiert.
Foussball-Weltmeeschterschaft 2006/Véirelsfinall
Däitschland – Argentinien 5:3 n. E., 1:1 n. V. (1:1, 0:0)
Elefmeterschéissen:
Tréischterin am Leed
Veréierung vun der Tréischterin iwwer Lëtzebuerg eraus
Zanter 1947 gëtt am Südafrikaneschen Duerf Kevelaer eng Kopie vum Gnodebild vu Kevelaer veréiert mam Titel Mduduzeli wabalusizi (Du Tréischterin am Leed). ,
Tréischterin am Leed ass och d'Patréinesch vun der belscher Uertschaft Chevetogne a vun der Parkierch zesumme mam hellege Maurice.
Foussball-Weltmeeschterschaft 2006/Véirelsfinall
Däitschland – Argentinien 5:3 n. E., 1:1 n. V. (1:1, 0:0)
Giel Kaarten: Podolski (3.), Odonkor (90.+4'), Friedrich (114.) – Sorín (46.), Mascherano (60.), Rodríguez (88.), Cruz (95.)
Tréischterin am Leed
Veréierung vun der Tréischterin iwwer Lëtzebuerg eraus
D'Statu vun der Tréischterin aus der entweiter Kierch vun Zowaasch, gouf am Mäerz 2020 vum Äerzbistum Lëtzebuerg der Par St. Margeret Mary zu Chicago geschenkt. Dës Par gouf 1921 vu Lëtzebuerger Auswanderer gegrënnt.
Am Juli 2020 huet de Kardinol Hollerich am Europa-Park zu Rust am Kader vun enger ökumeenescher Feier an a Presenz vum Parkgrënner Jürgen Mack an der Mariekapell, och Böcklinkapell genannt, beim Luxemburger Platz d'Statu vun der Tréischterin, déi aus der Kierch Scheedgen staamt, opgestalt.
Foussball-Weltmeeschterschaft 2006/Véirelsfinall
Däitschland – Argentinien 5:3 n. E., 1:1 n. V. (1:1, 0:0)
Rout Kaart: Cufré nom Spill wéinst onsportlechem Verhalen
Tréischterin am Leed
Duerstellungen
De Fändelssproch vum Kofferstach vum I.M. Kaeyll (warscheinlech 1697 zu Lëtzebuerg gebuer) seet dëst:
Um Spaweck
Duerstellunge vun der Tréischterin:
Foussball-Weltmeeschterschaft 2006/Véirelsfinall
Italien – Ukrain 3:0 (1:0)
Datum: Freideg, 30. Juni, 21:00 Auer (MESZ)
Stadion: FIFA WM-Stadion Hamburg
Zuschauer: 50.000 (ausverkaft)
Schidsriichter: Frank De Bleeckere (Belsch)
Italien: Buffon – Zambrotta, Cannavaro , Barzagli, Grosso – Gattuso (77. Zaccardo), Camoranesi (68. Oddo), Perrotta, Pirlo (68. Barone) – Toni , Totti
Ukrain: Schowkowskyj – Nesmatschnyj, Russol (45.+2' Waschtschuk), Swiderskyj (20. Worobej) – Tymoschtschuk, Schelajew, Husjew, Hussin, Kalinitschenko  – Schewtschenko, Milewskyj  (72. Bjelik)
England – Portugal 1:3 n. E., 0:0 n. V.
Datum: Samschdeg, 1. Juli, 17:00 Auer (MESZ)
Stadion: FIFA WM-Stadion Gelsenkirchen
Zuschauer: 52.000 (ausverkaft)
Schidsriichter: Horacio Marcelo Elizondo (Argentinien)
England: Robinson – Neville, Ferdinand, Terry, A. Cole – Hargreaves – Beckham  (52. Lennon, 119. Carragher), Gerrard, Lampard, J. Cole (65. Crouch) – Rooney
Portugal: Ricardo – Miguel, Meira, Carvalho, Nuno Valente – Petit , Maniche – Cristiano Ronaldo, Tiago (74. Hugo Viana), Figo (86. Hélder Postiga) – Pauleta (63. Simão)
Goler: keng
Elefmeterschéissen:
Giel Kaarten: Terry (30.), Hargreaves (107.) – Petit (44.), Carvalho (111.)
Rout Kaart: Rooney (62.)
Brasilien –Frankräich 0:1 (0:0)
Datum: Samschdeg, 1. Juli, 21:00 Auer (MESZ)
Stadion: FIFA WM-Stadion Frankfurt
Zuschauer: 48.000 (ausverkaft)
Brasilien: Dida – Cafu  (76. Cicinho), Juan, Lúcio , Roberto Carlos – Gilberto Silva, Zé Roberto – Juninho (63. Adriano), Kaká (79. Robinho) – Ronaldinho, Ronaldo
Frankräich: Barthez – Sagnol, Gallas, Thuram , Abidal – Vieira, Makélélé – Ribéry (77. Govou), Zidane , Malouda (81. Wiltord) – Henry (86. Saha )
Gol:
Giel Kaarten: Cafu (25.), Juan (45.), Ronaldo (45.+2'), Lúcio (75.) – Sagnol (74.), Saha (87.), Thuram (88.)
Hans Lippershey
Den Hans Lippershey (och: Jan Lipperhey oder Johannes Lipperhey), gebuer ëm 1570 zu Wesel, gestuerwen am September 1619 zu Middelburg, war en däitsch-hollänneschen Optiker an Erfinder vum hollänneschen Teleskop.
De Lippershey ass am Joer 1594 op Middelburg an der haiteger Provënz Zeeland ausgewandert an huet sech do als Brëllemécher niddergelooss. Den 2. Oktober 1608 huet hien dem Rot vu Zeeland en Instrument ugebueden, mat deem ee méi wäit konnt kucken an huet dorophin eng Commande kritt, déi Instrumenter ze bauen. Schonn e Joer duerno goufen zu Paräis déi sougenannt „Teleskope“ vum Lippershey verkaaft. 1609 ass dem Galileo Galilei den astronomeschen Duerchbroch mat engem Nobau vum Lippershey-Teleskop gelongen.
De Lippershey krut dat ugefrote Patent fir säin Teleskop zwar net. De Grond dofir war, datt hien am Oktober 1608 net (méi) deen eenzege war, deen Teleskope baue konnt a gebaut huet. Nieft dem Hans Lipperhey hunn och de Jacob Adriaanszon, genannt de Metius vun Alkmaar, souwéi den Zacharias Jansen Usproch op d'Patent vum Teleskop verlaangt.
Bristol Rovers FC
Bristol Rovers FC (Spëtznimm The Pirates an The Gas) ass en englesche Foussballveräin an der Stad Bristol. Déi 1. Härenekipp spillt an der Saison 2008/09 an der Football League One, der drëtthechster Spillklass am englesche Liga System. De Veräi spillt seng Heemspiller am Memorial Stadium am Norde vu Bristol.
De Veräi gouf 1883 ënner dem Numm Black Arabs gegrënnt. Um Enn vun der Saison 1990/91 war de Veräin op der 7. Plaz an der Second Division, deemools déi zweethechste Spillklass am Englesche Liga System, an 1951, 1958 an 2008 stoung der Veräin an der Véirelsfinall vum FA Cup.
Um Spaweck
Offiziell Websäit vu Bristol Rovers FC
Deneb Algenubi (Stär)
Deneb Algenubi (arab. ذنب الجنوبي ḏanab al-ğanūbī "südlech(e) Schwanz(floss)") ass den Numm vum Stär η Ceti (Eta Ceti) am Stärebild Cetus. Den Deneb gehéiert zu der Spektralklass K1.5IIICN1Fe0.5, en huet eng visuell Magnitude vu +3,45 mag. De Stär läit op enger Distanz vu ronn 118 Liichtjoer vun eiser Sonn ewech. En aneren Numm fir dëse Stär ass: Algenudi.
Koordinaten (Equinoxe J2000.0)